**LETNI PROGRAM ODPRAVE POSLEDIC NEPOSREDNE ŠKODE NA STVAREH ZARADI MOČNEGA NEURJA Z DEŽJEM, POPLAVAMI IN VETROM MED 12. IN 13. JULIJEM 2023 za leto 2025**

Vsebina letnega programa:

1. **Uvod**
2. **Pregled izvedenih obnovitvenih del**
3. **Določitev prednostnih nalog v letu 2025**
4. **Identifikacija vsebin, kjer je potrebno program dopolniti**
5. **Določitev prednostnih projektov**
6. **Opredelitev finančnih virov za izvedbo načrtovanih obnov**
7. **Uvod**

Ministrstvo za naravne vire in prostor je pripravilo Program odprave posledic neposredne škode na stvareh zaradi močnega neurja z dežjem, poplavami in vetrom med 12. in 13. julijem 2023, ki ga je potrdila Vlada Republike Slovenije s sklepom št. 35400-17/2024/7 z dne 26. 9. 2024 (v nadaljnjem besedilu: Program).

Ker izvajanje ukrepov odprave posledic naravne nesreče na stvareh traja več proračunskih let, so v Programu določene tudi obvezne vsebine letnih programih ter roki, v katerih jih mora ministrstvo, pristojno za naravne vire, predložiti vladi v sprejem. Z letnim programom odprave posledic nesreče se za posamezno proračunsko leto podrobneje določijo ukrepi odprave posledic naravne nesreče ter višina sredstev, ki je predvidena za njihovo izvedbo. Natančnejša opredelitev dinamike izvajanja posameznih ukrepov se določi z letnimi programi. Letni program se predloži Vladi Republike Slovenije v obravnavo najkasneje do konca meseca maja v posameznem koledarskem letu.

Vsebina letnega programa:

 - Pregled izvedenih obnovitvenih del,

 - Določitev prednostnih nalog v posameznem letu,

 - Identifikacija vsebin, kjer je potrebno program dopolniti,

 - Določitev prednostnih projektov,

 - Opredelitev finančnih virov za izvedbo načrtovanih obnov.

Izračun ocenjene višine sredstev potrebnih za izvedbo Programa je bil pripravljen na podlagi določb Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22 in 18/23 − ZDU-1O, 88/23, 95/23-ZIUOPZP in 117/23 – ZIUOPZP-A; v nadaljnjem besedilu: zakon), ter Uredbe o načinu izračuna višine sredstev za odpravo posledic naravnih nesreč na objektih in stanovanjih ter višine hipotekarnih sredstev za obnovo stanovanj (Uradni list RS, št. 36/05 in 95/10), upoštevajoč ocenjeno višino škode za objekte, kjer predstavlja škoda nezanemarljiv znesek.

Celovitih projektantskih ocenjenih sredstev potrebnih za obnovo objektov v času priprave in sprejemanja programa še ni bilo podanih in investicijska dokumentacija še ni bila pripravljena, kar je temeljna vsebina Letnega programa odprave posledic neposredne škode na stvareh zaradi močnega neurja z dežjem, poplavami in vetrom med 12. in 13. julijem 2023 s podrobnejšim načrtom izvedbe programa v letu 2025, ki ga je pripravilo Ministrstvo za naravne vire in prostor.

1. **Pregled izvedenih obnovitvenih del**

V obdobju izvajanja programa, ki je bil sprejet 26.9.2024 do konca leta 2024 so se izvajali vsebinski ukrepi predvideni s programom.

Skupna realizacija programa v letu 2024 je bila 84.183,42 eur, iz proračunske rezerve, proračunska postavka 10257 MNVP - Programi odprave posledic nesreč - naravne nesreče med 12. in 13. julijem 2023.

V sklopu obnove objektov v lasti oseb javnega prava oziroma občinske infrastrukture in javni objekti ter izvedba geotehničnih ukrepov za zavarovanje stvari se je odprl en projekt. Izvajala se je obnova lokalne infrastrukture (cesta) na enem projektu v skupni višini 84.183,42 eur. Pregled realizacije je podan v preglednici 1.

Preglednica 1: Pregled realizacije – obnova občinske infrastrukture v letu 2024

|  |  |
| --- | --- |
| **Naslov projekta** | **Realizacija v letu 2024** (v EUR) |
| 2560-24-0262 – Sveti Andraž – cesta Trnovci, poplave 12.-13.7.23 | 84.183,42 |
| Skupaj | 84.183,42 |

**3. Določitev prednostnih nalog v letu 2025**

V letu 2025 ostajajo prednostne naloge izvajanje vseh ukrepov, ki so predvideni v programu, s ciljem realizacije, ki bo odražala konkretno obnovo objektov, ki jih je potrebno obnoviti zaradi posledic naravne nesreče ali njene ponovitve.

Lokalna infrastruktura in izvedba geotehničnih ukrepov

Ocena stroškov za obnovo obnova objektov v lasti oseb javnega prava oziroma občinski infrastrukturi in javni objekti ter izvedba geotehničnih ukrepov, v danem trenutku (stanje april 2025) pretežno izhaja iz pripravljene projektantske ocene potrebnih sredstev za obnovo oz. iz investicijske dokumentacije, zato se spremeni zbirni pregled načrtovanih stroškov obnove. Pregled objektov za obnovo, z ocenjeno vrednostjo stroška obnove in predvideno dinamiko tudi v letu 2025 na objekte natančno, je podan v preglednici 2.

Preglednica 2: Pregled objektov za obnovo, z ocenjeno vrednostjo obnove

|  |  |  |
| --- | --- | --- |
| **Občina, Naziv objekta** | **ID objekta** | **Ocenjena vrednost obnove** (v EUR) |
| Šentjur, plaz Rifnik 6a  | 1224352 | 84.409,18 |
| Prevalje, cesta Leše-Hermonk-Mežica | 1223109 | 717.104,43 |
| Kozje, cesta Bistrica | 1223551 | 504.627,52 |
| Cerkno, zaščita partizanske bolnice Franja  | 1227727 | 3.208.634,80 |
| Dobrna, LC 465011 Gutenek – Žeblar – Lovska koča – Jurk – Fridek – meja Velenje | 1224438 | 652.732,18 |
| Mozirje, JP767790 Borovnik – Ljubijski graben | 1226893 | 129.000.00 |
| Vransko, plaz na JP 916191, Zaplanina – Brvar | 1225773 | 303.692,01 |
| Vransko, plaz na JP 992681 Ločica - Pestotnik - Grabnar | 1221950 | 135.552,16 |
| Sv. Trojica, obnova JP 739021 in ureditev odvodnjavanja | 1230317 | 90.602,08 |
| Radeče, sanacija brežine pri Ulici pod skalo | 1230414 | 120.217,82 |
| Sv. Andraž, LC203372 – Plaz pod cerkvijo | 1227718 | 386.506,10  |
| Sv. Andraž, Most – Obrobni jarek Pesnice | 1227692 | 200.138,4**2**  |
| Juršinci, ureditev odvodnjavanja ob LC 155011 | 1224736 | 257.331,77 |
| Gornja Radgona, Ločki vrh – Dom. Klobasa | 1223527 | 139.000,00 |
| Vojnik, JP-964991 Vizore-Landek-Vine (Majpigel) | 1223908 | 231.495,00 |
| Slovenj Gradec, plaz Gmajna 63, Kotnik | 1228304 | 300.000,00 |
| Vojnik, Žaga remont - Rudnik | 1223834 | 49.000,00 |
| Železniki, Martinj Vrh Posečnik JP 995081 | 1229693 | 199.000,00 |
| Skupaj |  | 7.508.043,47 |
| Od skupnega zneska v letu 2025 predvideno državnih sredstev v višini |  | 4.700.000,00 |

Višina sredstev izhaja iz zmožnostim izvedbe obnova objektov v lasti oseb javnega prava oziroma občinski infrastrukturi in javni objekti ter izvedba geotehničnih ukrepov.

Za obnovo prioritetnih objektov, za katera se sredstva v letu 2025 ne bodo zagotavljala, se sredstva zagotovijo z prerazporeditvijo sredstev iz drugih postavk oz. se dinamika izvedbe predvidela v letu 2026.

V primeru, da višine projektov presegajo zmožnost financiranja, se sledi sorazmernosti dodelitve sredstev med občinami ter prednostnim projektom, kot je opredeljeno v poglavju 5.

Obnova posebnih objektov - kulturna dediščina razglašena za kulturni spomenik

Kot posebni objekti, ki so predvideni za začetek obnove v letu 2025, so naslednji kulturni spomeniki:

* Dolenji Novaki – Domačija Dolenji Novaki 5, EID 1-04768,
* Dolenji Novaki – Partizanska bolnišnica Franja, EID 1-00109 in
* Dolenja vas v Selški dolini – Spomenik žrtvam, EID 1-00106.

V primeru odprave posledic škode na območju kulturnega spomenika Dolenji Novaki – Partizanska bolnišnica Franja, EID 1-00109, se kot ukrep za odpravo posledic škode na kulturni dediščini šteje tudi sanacija vodotoka Čerinšice in soteske Pasica vključno s sanacijo mostov ter pobočij nad spomenikom – odprava škode na vodni infrastrukturi, vodnih in priobalnih zemljiščih ter na pobočjih nad sotesko. Za celostno obnovo je namreč poleg konservatorsko-restavratorske obnove objektov v kulturnem spomeniku Partizanska bolnišnica Franja, treba izvesti tudi sanacijo vodne infrastrukture ter izvedbo geotehničnih ukrepov na zemljiščih nad sotesko Pasica (sanacija plazov).

Za izvedbo konservatorsko-restavratorske obnove je za leto 2025 planirano 380.000,00 evrov. Od tega se del sredstev zagotovi za izdelavo sanacijskih elaboratov in izvajanje nadzor nad izvedenimi deli za posebne objekte v okviru izvedbo konservatorsko-restavratorske obnove.

Za obnovo prioritetnih objektov, za katera se sredstva v letu 2025 ne bodo zagotavljala, se dinamika izvedbe predvidi v letu 2026.

Sanacija vodne infrastrukture

Ocena stroškov za obnovo objektov vodne infrastrukture, vodnih in priobalnih zemljiščih, izhaja iz ocenjene škode in stanja na terenu ter prioritet sanacije vodne infrastrukture.

Izhajajoč iz predložene investicijske dokumentacije - dokumentov identifikacije investicijskega projekta, višino potrebnih sredstev, ki za leto 2025 znaša 1.200.000,00 evrov.

Celotni znesek je predviden za izvedbo del, ki so potrebna za vzpostavitev vodne infrastrukture v funkcionalno stanje na porečju Soče na območju občine Cerkno.

Objekti v lasti oseb zasebnega prava, namenjeni bivanju

Namen zakona je zagotovitev bivanja prebivalcem, ki imajo poškodovane domove. Prednostna naloga ostaja dodeljevane sredstev državnega proračuna oz. zagotavljanje sofinanciranja obnove stanovanj in stanovanjskih stavb, ki jih lastniki obnavljajo. Pri obnovah, predvsem celovitejših obnovah, kjer pri obnovi sodeluje oz. se vključuje tudi tehnična pisarna.

Višina potrebnih sredstev upoštevajoč zmožnostim izvedbe obnova objektov v lasti oseb zasebnega prava – obnova stanovanj ter izvajanju zakonskih ter upravnih postopkov za dodelitev sredstev za leto 2025, znaša ocenjeno 20.000,00 evrov.

Podpora izvedbi programa

Za izvedbo programa se zagotavlja strokovno tehnična podpora izvedbi ukrepov v pristojnosti Ministrstva za naravne vire in prostor. V okviru ukrepa šifra 2560-25-0058 - Strokovna pomoč upravičencem - poplave 12.7.23 oz. z dolgim nazivom: Strokovno tehnična pomoč upravičencem pri odpravi posledic neurij s poplavami med 12. in 13. julijem 2023, se v letu 2025, planira do 200.000,00 evrov.

**4. Identifikacija vsebin, kjer je potrebno program dopolniti**

Izvajanja programa predvideva vsebine, ki jih je potrebno podrobneje identificirati.

Progam se dopolni z vsebinami, ki so potrebne za povezane z operativno izvedbo postopkov dodelitve sredstev upravičencem – osebam zasebnega prava za obnovo objektov namenjenem bivanju. Dodatna vsebina so se nanaša na minimalna višina dodeljenih sredstev.

Minimalna višina dodeljenih sredstev

Da postopek glede na specifično narave investicije ne bi bil nesorazmerno drag v primerjavi z vrednostjo dodeljenih sredstev, je smiselno določiti minimalno višino dodelitve pri najmanj 25 evrov.
To zagotavlja, da je učinkovitost dodeljevanja in razmerje med koristjo za upravičenca in stroški za izvajalca postopka še smiselno, ter se izognemo situacijam, kjer so stroški izvedbe višji od same dodelitve.

1. **Določitev prednostnih projektov**

Določanje prednostnih projektov temelji na več ključnih merilih, ki zagotavljajo učinkovito, pravočasno in smotrno izvedbo. Pri tem se upoštevajo naslednji dejavniki:

* Nujnost izvedbe – prednost imajo projekti, ki so ključni za varnost, osnovno funkcionalnost in stabilnost infrastrukture ter tisti, katerih izvedba je časovno kritična.
* Stopnja pripravljenosti – prednost imajo projekti, za katere je že pripravljena celovita tehničnain investicijska dokumentacija, vključno z pozitivno recenzijo, saj omogočajo hitrejši začetek izvajanja in nemoteno črpanje sredstev.
* Vpliv na širše okolje – upoštevajo se projekti, ki imajo širši pomen in bistveno vplivajo na lokalno ali državno infrastrukturo, gospodarstvo ter kakovost življenja prebivalcev ali so pomembni z vidika javnega interesa varstva kulturne dediščine.
* Izvedljivost v relaciji z razpoložljivimi viri – prednost dobijo projekti, ki so izvedljivi glede na trenutne kapacitete izvajalcev in zagotovljena finančna sredstva.

Z upoštevanjem teh meril se zagotavlja, da se v omejenem časovnem in finančnem okviru izvedejo tisti projekti, ki prinašajo največji doprinos in hitro obnovo infrastrukture ter normalizacijo življenjskih pogojev ali so pomembni z vidika javnega interesa varstva kulturne dediščine.

Na podlagi predložene investicijske in tehnične dokumentacije se prednostno obravnava objektov, ki izpolnjujejo določene kriterije iz prvega odstavka, v okviru razpoložljivih virov Pri določitvi prednostnih projektov se zato upošteva predvsem obnova ključne infrastrukture ter izvedba geotehničnih ukrepov za stabilizacijo in zaščito objektov.

Določanje prednostnih projektov pri obnovi vodnogospodarske infrastrukture temelji na strokovni presoji in analizi obravnavane investicijske dokumentacije, pri čemer so se upošteval ključni kriteriji:

* Stopnja poškodovanosti in ogroženosti – prednost imajo objekti, katerih poškodbe predstavljajo neposredno nevarnost za prebivalstvo, premoženje, kulturno dediščino ali okolje,
* Funkcionalna pomembnost infrastrukture – prioriteta se daje objektom, ki zagotavljajo zaščito pred poplavami, stabilnost vodotokov, varnost nasipom ter drugih ključnih vodnogospodarskih sistemov,
* Pripravljenost projektne dokumentacije – prednost imajo projekti z potrjeno tehnično in investicijsko dokumentacijo,
* Razpoložljivost finančnih sredstev in tehničnih kapacitet.

Na podlagi teh kriterijev se zagotavlja učinkovita in ciljno usmerjena sanacija vodnogospodarske infrastrukture, ki prispeva k večji varnosti, odpornosti in trajnosti vodnogospodarske infrastrukture.

Odprtih oz. v postopkih odpiranje je en projekt.

Za obnovo objektov kulturne dediščine skupaj s pristojno strokovno državno javno službo za varstvo nepremične kulturne dediščine - Zavod za varstvo kulturne dediščine Slovenije (ZVKDS) potekajo postopki obnove na podlagi popisov potrebnih ukrepov za odpravo posledic škode, ki je nastala na objektih kulturne dediščine upravičenih do sredstev za odpravo posledic nesreče po 21. členu zakona (obnova objektov, ki so razglašeni za kulturni spomenik) – ukrepi za konservatorsko – restavratorske sanacije. Ker gre za obnovo objektov, ki so varovani po predpisih s področja varstva kulturne dediščine mora biti obnova izvedena skladno z izdanimi kulturnovarstvenimi pogoji in soglasji, ker pomeni tudi izvajanje nadzora nad gradnjo in potrditev izvedenih del s strani pristojne strokovne službe. Glede na stopnjo poškodovanosti ter status kulturnega spomenika je postavljena dinamika zagotavljanja sredstev po posameznih letih (povzeto po predlaganih prioritetah, ki jih je določil ZVKDS).

Za izvedbo postopkov pri obnovi objekti v lasti oseb zasebnega prava, so bili lastniki objektov, obveščeni o zakonskih možnostih vključujoč predložitev dokazil o izvedeni obnovi, s čimer se zagotavlja preglednost postopka in možnost nadaljnjih zakonskih in upravnih postopkov. Skrajšanj postopek imajo pri obravnavi tisti lastniki, ki so potrdili, da so obnovo zaključili, saj je v teh primerih mogoče hitreje izvesti upravne postopke. Pri nekaterih bol**j** kompleksnih obnovah, kjer so potrebne dodatne tehnične preveritve, postopki potekajo v sodelovanju s tehnično pisarno, ki zagotavlja strokovno podporo pri usklajevanju dokumentacije, tehničnih pregledih in potrjevanju izvedenih del.

1. **Opredelitev finančnih virov za izvedbo načrtovanih obnov**

Z letnim programom odprave posledic nesreče se za posamezno proračunsko leto podrobneje določijo ukrepi odprave posledic naravne nesreče ter višina sredstev, ki je predvidena za njihovo izvedbo.

Iz predloženih vsebin v poglavju 3 izhaja ocenjena višina sredstev po posameznih ukrepih odprave posledic naravne nesreče na stvareh za leto 2025.

V 2025 se zagotavljajo sredstva iz proračunske postavke 241078 - Programi odprave posledic nesreč - naravne nesreče 12. - 13. julij 2023, v višini do 5.000.000,00 evrov.

Dodatna sredstva se v letu 2025 se zagotovijo s prerazporedijo sredstev iz proračunske postavke 231335 – Programi odprave posledic naravnih nesreč, v višini 1.500.000,00 evrov za namen obnova lokalne infrastrukture, izvedba geotehničnih ukrepov.

Preglednica 3: Pregled višine državnih sredstev po ukrepih v letu 2025

|  |  |
| --- | --- |
| Ukrep | Višina sredstev državnega proračuna v letu 2025 (v EUR) |
| Obnova lokalne infrastrukture, izvedba geotehničnih ukrepov  | 4.700.000 |
| Obnova objektov vodne infrastrukture | 1.200.000 |
| Obnova objektov v lasti oseb zasebnega prava in posebni objekti – kulturni spomeniki | 400.000 |
| Podpora pri izvedbi programa | 200.000 |
| SKUPAJ | 6.500.000 |

Predloženi letni program predvideva zagotovitev sredstev za leto 2025, predvsem za izvedbo prednostnih projektov.

V preglednici 4 je podan predlog noveliranega pregleda ocene potrebnih sredstev po ukrepih, ki je bil podan v programu oz. predlog rebalansa programa, z ocenjeno višino sredstev za obnovo po ukrepih.

Skupna ocenjenega višina sredstev za obnovo kot navedena v programu, je nižja, spremenjena je tudi dinamika.

Preglednica 4: Noveliran pregled ocene potrebnih sredstev po ukrepih po letih (v EUR)

|  |  |  |  |  |
| --- | --- | --- | --- | --- |
| UKREP  | Realizacija programa v letu 2024 | Ocena za leto 2025 | Ocena za leto 2026 | Ocenjena višina sredstev za obnovo skupaj |
| Obnova lokalne infrastrukture, izvedba geotehničnih ukrepov  | 84.183 | 4.700.000  | 2.150.000 | 9.107.117 \* |
| Obnova objektov vodne infrastrukture | 0 | 1.200.000 | 0 | 1.200.000 |
| Obnova objektov v lasti oseb zasebnega prava in posebni objekti – kulturni spomeniki | 0 | 400.000 | 750.000 | 1.150.000 |
| Podpora pri izvedbi programa | 0 | 200.000 | 100.000 | 300.000 |
| **SKUPAJ** | **84.183** | **6.500.000** | **3.000.000** | **11.757.117** |

Opomba:

\* v znesku upoštevana že dodeljena predplačila iz predhodnega programa v višini 2.172.934,00 evra.

Za obdobje po letu 2025 je podana ocenjena višina državnih sredstev, ki jih bo potrebno planirati oziroma zagotoviti, upoštevajoč ustrezno pripravljeno dokumentacijo za izvedbo obnove.